SMART-CPS ออกบูธสถาปนิกอีสานนำเสนอนวัตกรรมใหม่วัสดุคอนกรีต
SMART พร้อมด้วยคณะผู้บริหารและทีมงาน บริษัท ซีซีพี เพวิ่งสโตนส์ จำกัด (CPS) ซึ่งเป็นบริษัทในเครือ CCP ร่วมออกบูธในงานสถาปนิกอีสาน' 58 นำเสนอสินค้าวัสดุก่อสร้างนวัตกรรมใหม่ ซึ่งเป็นสินค้าคอนกรีตหล่อสำเร็จ
20 ต.ค. 2558


นายรังสี ทีปกรสุขเกษม กรรมการผู้จัดการ บริษัท สมาร์ทคอนกรีต จำกัด (มหาชน) หรือ SMART พร้อมด้วยคณะผู้บริหารและทีมงาน บริษัท ซีซีพี เพวิ่งสโตนส์ จำกัด (CPS) ซึ่งเป็นบริษัทในเครือ บริษัท ผลิตภัณฑ์คอนกรีตชลบุรี จำกัด (มหาชน) หรือ CCP ร่วมออกบูธในงานสถาปนิกอีสาน’ 58 นำเสนอสินค้าวัสดุก่อสร้างนวัตกรรมใหม่ ซึ่งเป็นสินค้าคอนกรีตหล่อสำเร็จ อาทิ บล็อกกำแพง บล็อกกันหน้าดิน บล็อกปูพื้น และอิฐมวลเบา SMART บล็อกเย็น มาตรฐานสูง G4-G6
โดยนำนวัตกรรมและเทคโนโลยีมาช่วยแก้ปัญหางานก่อสร้าง ลดต้นทุน ประหยัดแรงงาน และทำให้งานเสร็จรวดเร็ว โดยมีผู้สนใจเข้าชมบูธและสอบถามข้อมูลเป็นจำนวนมาก ณ ลานโปรโมชั่นชั้น 1 ศูนย์การค้าเซ็นทรัล พลาซ่า จังหวัดอุดรธานี 